آمریکا، ونزوئلادا قوروجو مجلیس سئچیم‌لری‌نین کئچیریلمه‌سینه قاتیلدیغی و یا اؤلکه‌دکی اعتراضلارین شدتله باسدیریلماسیندا رول آلدیغی سببیله 13 اسکی و گؤرئودکی اوست سویه مسئولا تحریم قراری آلدی.
آمریکا خزانه ناظیرلیگی خاریجی وارلیق‌لاری نظارت اوفیسی طرفین‌دن ونزوئلا‌لی مسئول‌لارا یؤنلیک یاپتیریملا باغلی یازیلی آچیقلاما ائدیلدی.
آچیقلامادا، بو اینسانلارین ونزوئلادا قوروجو مجلیس سئچیم‌لری‌نین ائدیلمه‌سینی تشویق ائتدیگی و بو یوللا دموکراسی‌نین قیزی‌لی اویدوغو و یا اؤلکه‌دکی اعتراضلارین شدتله باسدیریلماسیندا رول آلدیغی ایفاده ائدیلدی.
لیسته‌دکی آدلار آراسیندا ونزوئلا میلی سئچیم قورولو و میلی سئچیم شوراسی‌نین صدری تیبیسای لوکنا رامیرز، میللی قوروجو مجلیسین دولت باشقان‌لیغی شوراسی‌نین صدری الیاس خوزه جاوا میلانو، ونزوئلا اومبودسمانی تریک ویلیام ساب هالابی، ونزوئلا ایچ ایشلر ناظیری نستور لویس رورول توررس، میلی بولیوار پولیسی دیرکتورو کارلوس آلفردو پرز آمپوئدا، بولیوار میلی ساوونما گوجلری قوموتانی سرجیو خوزه ریوئرو مارکانو و بولیوار اوردوسو قوموتانی ژسوس رافائل سوارز چوریو دا قاتیلدی.
تحریم چرچیوه‌سینده آلینان اینسانلارین آمریکادا اولان بوتون وارلیق‌لاری دوندورولورکن، آمریکا تورپاق‌لاریندا مالیه عملیات ائتمه‌لری و آمریکا وطنداش‌لاری‌نین بو شخص‌لرله هر هانسی بیر تیجاری علاقه قورماسی دا قاداغان ائدیلدی.
آچیقلامادا آمریکا خزانه ناظیری استیون منوچین‌ین، "آمریکا، مادورو رژیمی‌نین دموکراسی و آزادلیق‌لار ایله حقوق دولتی‌نین آلتینی اویماسینا گؤز یوممایاجاقدیر. یاپتیریم‌لاریمیزی دا گؤستردیگی عذره آمریکا، اؤلکه‌لرینده تام و گوجلو بیر دموکراسینی تکرار اینشا ائتمک ایسته‌ین ونزوئلا خالقی‌نین یانیندا‌دیر. "شکلین‌دکی سؤزلرینه ده یئر وئریلدی.
دیگر طرف‌دن آمریکانین بمت-دکی دایمی نماینده‌سی هیلی، ونزوئلایا تحریم قراری ایله علاقه‌دار، "مادورو رژیمی‌نین حساب وئرمه‌سی اوچون داها ایره‌لی تدبیرلری قیمتلندیرجگیک." دئدی.
ونزوئلا دولت باشقانی مادورو، 1 می‌ده اؤلکه‌نی ایقتیصادی و سیاسی بحران‌دان چیخارا‌جاق تک یولون آنایاسانین یئنی‌دن یازیلماسی اولدوغونو ساوونما ائده‌رک، 30 ژوئیه‌ده قوروجو مجلیس نماینده‌لری‌نین تعیین اولونماسی اوچون سئچیمه گئدیله‌جگینی آچیقلامیشدی.
